Diari Oficial de la Generalitat Valenciana


Sumari del DOGV 7519, del 06-05-2015 (2015/3976)

Convocatòria d'Assemblea General ordinària.
-------------------------------------------

### Dades del document

Número de DOGV
:   7519

Data del DOGV
:   06-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3976


Organisme emissor
:   Caixa Rural Altea, COOP Crèd. V.

Tipus de document
:   Convocatòria

Convocatòria d'Assemblea General ordinària. [2015/3976]  
El Consell Rector de Caixa Rural Altea, Cooperativa de Crèdit Valenciana, de conformitat amb l'establit en els articles 32 i següents dels Estatuts, convoca els socis d'esta a l'Assemblea General ordinària que se celebrarà el dia 29 de maig pròxim, a les 19.00 hores en primera convocatòria, i a les 19.30 hores del mateix dia en segona convocatòria, en el Centre Social Altea, carrer de la Marina Baixa, número 2 d'Altea, per a tractar el següent  
  
Ordre del dia  
Primer. Examen i aprovació, si escau, dels comptes anuals i informe de gestió corresponents a l'exercici 2014, i de la proposta de distribució dels resultats de l'exercici 2014.  
Segon. Examen i aprovació, si escau, de la liquidació del pressupost del fons de formació i promoció cooperativa corresponent a l'exercici 2014 i proposta de distribució del pressupost d'aquest fons per a l'exercici en curs.  
Autorització al Consell Rector perquè tinga facultats en l'àmbit de la gestió del fons de formació i promoció cooperativa respecte del pressupost de 2016 fins a la celebració de la pròxima Assemblea General ordinària.  
Tercer. Aprovació de la retribució de les aportacions socials corresponents a l'exercici 2015; ratificació dels pagaments a compte realitzats en 2014 i 2015 com a retribució de les aportacions a capital i delegació en el Consell Rector, fins a la celebració de l'Assemblea General ordinària de 2016, per a la fixació del tipus d'interès de les aportacions al capital social, temps i forma de pagament.  
Quart. Reducció del nombre de membres del Consell Rector, l'òrgan del qual passarà a estar integrat per 10 consellers. Modificació de l'article 41 dels Estatuts socials per a reflectir la reducció del nombre de consellers, i introducció d'una disposició transitòria a fi que la reducció es produïsca de forma gradual, deixant el Consell Rector amb 11 consellers en la renovació parcial de 2016 i definitivament amb 10 consellers en la renovació parcial de 2018.  
Cinqué. Límit màxim de compensació de despeses del Consell Rector.  
Sisé. Autorització expressa al Consell Rector perquè, per si mateix, puga completar, adequar o esmenar els acords adoptats en la present Assemblea, i especialment, la modificació estatutària proposada, en la mesura necessària per a poder complir les indicacions o esmenar les objeccions que pogueren formular a aquest text, de forma verbal o escrita, els registres o organismes competents.  
Seté. Qüestions urgents o complementàries que resulten necessàries. Acords que siguen procedents, si s'escau. Suggeriments i preguntes en relació amb els assumptes de la convocatòria.  
Huité. Designació de dos socis de l'entitat perquè amb el president aproven i signen l'acta de l'Assemblea, de conformitat amb el que es disposa en l'article 38 dels Estatuts.  
  
En el domicili social pot examinar-se de 09.00 a 14.00 hores i de dilluns a divendres, excepte festius, la documentació comptable i de gestió, i les restants propostes a sotmetre a l'Assemblea; es podran rebre gratis a domicili aquests documents prèvia petició per escrit.  
  
Altea, 28 d'abril de 2015.- El president del Consell Rector: José Miguel Cortés Asencio.